Zverovka 10. decembra (TASR) - Západotatranské zimné stredisko Zverovka - Spálená ako prvé na Slovensku začalo dnes tohtoročnú lyžiarsku sezónu. Milovníci zimných športov tam môžu využiť približne 400 m dlhú zjazdovku, ktorú pokrýva 60 až 70 cm hrubá snehová vrstva.
Pretože na Zverovke nenapadol zatiaľ sneh, použili na jeho výrobu mechanický systém zasnežovania, ktorý môže pracovať pri teplote nižšej ako 4 až 5 stupňov Celzia. Jeho využitie umožnilo terajšie prudké ochladenie. Povedal pre TASR prevádzkovateľ strediska Zverovka - Spálená, riaditeľ spoločnosti Tatrawest Stanislav Urban. Ďalej dodal, že v budúcich dňoch, v závislosti od počasia, chcú zasnežiť celý tamojší svah dlhý približne 1500 m. V stredisku sa zvýšili ceny lístkov na vleky oproti vlaňajšku asi o desať percent. Dospelý návštevník zaplatí teraz za celodenné lyžovanie 420 Sk a dieťa 280 deti.
Minuloročná lyžiarska sezóna v slovenských strediskách sa začala posledné novembrové dni.